Title: Grønland
Description: Selvom Grønland og resten af Arktis er rykket fra periferien til centrum af den globale bevidsthed, så er kunst fra og om Grønland fortsat et mere eller mindre underbelyst kunsthistorisk emne. Ofte indgår kunstværkerne som dokumentation til at fortælle om Grønland, og de bliver dermed sat ind i en kulturhistorisk, og ikke kunsthistorisk, kontekst. Nærværende udstilling udspringer af et ønske om at arbejde med værkerne som kunst ? at tage dem alvorligt som betydningsskabende i sig selv. Det overordnede spørgsmål, som udstillingen stiller, er, hvordan Grønland er blevet repræsenteret i kunsten gennem 300 år? Og hvordan kunsten selv har været med til at skabe vores forestillinger om Grønland? Med andre ord, at undersøge kunstens rolle ? eller magt om man vil. Med ?vores? menes både internt og eksternt i Grønland - i fortid såvel som i nutid. Udstillingens værker spænder over en periode på 300 år, udført af kunstnere med oprindelse i Danmark, Grønland eller for manges vedkommende begge dele. Fra Bernhard Grodtschillings (1697-1776) 1700-tals malerier af Poq og Qiperoq, til performancekunstneren Jessie Kleemanns (f. 1959) videoværk om den smeltende is fra 2019.00Exhibition: Museet for Religiøs Kunst, Lemvig, Denmark (27.06. - 12.12.2021).
Subjects: Greenlandic Art, Exhibitions, History